stanford-oval/wikipedia huggingface dataset:
ไกรสร นันทมานพ
ประวัติ

นายไกรสรเกิดเมื่อวันที่ 2 กรกฎาคม พ.ศ. 2474 ที่ตำบลเกาะขนุน อำเภอพนมสารคาม จังหวัดฉะเชิงเทรา เป็นบุตรของนายเจริญ และนางเชื่อม นันทมานพ
เคยเป็นกำนันในตำบลเกาะขนุน อันเป็นบ้านเกิดในปี พ.ศ. 2514 เคยได้รับรางวัลแหนบทองคำจากกระทรวงมหาดไทย และได้รับการยกย่องเป็นกำนันดีเด่นถึง 2 ครั้ง จนกระทั่งระหว่างปี พ.ศ. 2522-พ.ศ. 2526 ได้รับเลือกตั้งเป็นสมาชิกสภาผู้แทนราษฎร (ส.ส.) จังหวัดฉะเชิงเทรา สมัยที่ 1 สังกัดพรรคสยามประชาธิปไตย และดำรงตำแหน่งกรรมาธิการการปกครองสภาผู้แทนราษฎร ในปี พ.ศ. 2526 ได้รับเลือกเป็น ส.ส. สมัยที่ 2 สังกัดพรรคกิจสังคม และได้รับการแต่งตั้งให้ดำรงตำแหน่งเป็นผู้ช่วยเลขานุการรัฐมนตรีว่าการกระทรวงการคลัง และกระทรวงพาณิชย์ (นายอำนวย ยศสุข)
ในปี พ.ศ. 2529 ได้รับเลือกตั้งเป็น ส.ส. สมัยที่ 3 สังกัดพรรคก้าวหน้า ดำรงตำแหน่งเป็นกรรมาธิการการทหารสภาผู้แทนราษฎร และดำรงตำแหน่งเป็นเลขาธิการพรรคก้าวหน้า ในปี พ.ศ. 2537 ได้รับแต่งตั้งเป็นประจำสำนักนายกรัฐมนตรี และต่อมาในปี พ.ศ. 2539 ได้รับเลือกตั้งเป็น ส.ส. สมัยที่ 4 ใน เขต 1 จังหวัดฉะเชิงเทรา สังกัดพรรคประชาธิปัตย์ และดำรงตำแหน่งกรรมาธิการการทหารสภาผู้แทนราษฎร พร้อมได้รับแต่งตั้งเป็นประธานที่ปรึกษารัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม (ดร.อาทิตย์ อุไรรัตน์) จากนั้นยังได้รับการแต่งตั้งเป็นรองประธานที่ปรึกษา ดร.บุญเลิศ ไพรินทร์ สมาชิกวุฒิสภา (ส.ว.) จังหวัดฉะเชิงเทรา
นายไกรสร ถือได้ว่าเป็นนักการเมืองที่ได้สร้างความเจริญโดยพัฒนาท้องถิ่นเป็นอย่างมาก โดยทั้งบริจาคที่ดินส่วนตัวจำนานมากแก่ทางราชการ เพื่อนำไปพัฒนาเป็นพื้นที่สาธารณประโยชน์ต่าง ๆ มากมาย และผลักดันให้เกิดสาธารณูปโภคต่าง ๆ ในท้องถิ่น เช่น โรงเรียน และถนน
ในบั้นปลายชีวิต นายไกรสรป่วยเป็นโรคไต ความดันโลหิตสูง และเบาหวาน ต้องเข้ารับการรักษาตัวที่โรงพยาบาลอยู่เป็นประจำ จนกระทั่งถึงแก่อนิจกรรมเมื่อวันที่ 26 พฤศจิกายน พ.ศ. 2553 เวลา 00.30 น. ที่โรงพยาบาลบำรุงราษฎร์ อายุได้ 79 ปี มีพิธีพระราชทานเพลิงศพเมื่อวันที่ 4 ธันวาคม พ.ศ. 2553 ณ วัดพงศาราม ตำบลเกาะขนุน อำเภอพนมสารคาม จังหวัดฉะเชิงเทรา
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พีระ เทศวิศาล

| พีระ เทศวิศาล |
| --- | --- |

ข้อมูลพื้นฐาน
เกิด: 24 พฤษภาคม พ.ศ. 2522 (45 ปี)
แนวเพลง: ป็อป, ป็อปร็อก
ช่วงปี: พ.ศ. 2546 - ปัจจุบัน
ค่ายเพลง: กรีนบีนส์ เกสมิวสิก โมโนมิวสิก 
พีระ เทศวิศาล ชื่อเล่น พีท เกิด 24 พฤษภาคม พ.ศ. 2522 เป็นนักร้อง นักดนตรี อดีตสมาชิกวงพีซเมเกอร์กับสังกัดกรีนบีนส์ จากนั้นมีผลงานเดี่ยวกับค่ายเกสมิวสิก และโมโนมิวสิก
ประวัติ

พีระ จบการศึกษาระดับมัธยมจาก โรงเรียนกรุงเทพคริสเตียน และระดับอุดมศึกษาจาก คณะมนุษยศาสตร์ มหาวิทยาลัยรามคำแหง ได้ร่วมวงพีซเมกเกอร์ กับสมาชิกอีกคนคือ อนุวัฒน์ สงวนศักดิ์ภักดี โดยเซ็นสัญญากับค่าย กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ และได้มีผลงานสตูดิโออัลบั้ม 3 ชุด มีเพลงฮิตอย่าง "เหงา","ไม่เคยถาม","จนกว่าฟ้าจะมีเวลา" เป็นต้น จนแยกกับวงในปี พ.ศ. 2548 เนื่องจากทั้งคู่อยากทำเพลงในแนวที่ตนเองถนัด ในปี พ.ศ. 2549 มีผลงานอัลบั้มในชุด Guess Music The First Confused Album ชื่อเพลง "คนรักคนที่สอง" และ จนในปี พ.ศ. 2550 มีผลงานอัลบั้มเดี่ยวชุดแรก Broken Toy กับสังกัดเกสมิวสิก และต่อมากับอัลบั้มชุด The Rhythm Traveler กับสังกัดโมโนมิวสิก ซึ่งมีเพลง "ผ่านมาให้แค่จำ" ที่ถูกเปิดมากที่สุดในคลื่นวิทยุ เมื่อช่วงเดือนธันวาคม 2556 ต่อมาปี 2559 มีเพลงชื่อ "ความรักไม่ใช่ทุกสิ่ง"
ปัจจุบัน พีท พีระ สมรสกับ เลม่อน ทัตธวลัญญ์ ประชุมชน เมื่อวันที่ 26 สิงหาคม พ.ศ. 2556
มีบุตรชาย 1 คนชื่อ ติณห์เทพทัต อัศววชิรวิท ชื่อเล่น น้องชติณ เกิดเมื่อวันที่ 30 พฤศจิกายน พ.ศ. 2558
ปัจจุบัน (พ.ศ. 2563) เปลี่ยนชื่อเป็น พีราวัชร์ อัศววชิรวิท ดำรงตำแหน่ง ผู้จัดการ บริษัท โมโน มิวสิค
ผลงาน > วงพีซเมกเกอร์

Peacemaker (พ.ศ. 2546) สังกัดกรีนบีนส์
Panorama (พ.ศ. 2548) สังกัดกรีนบีนส์
ผลงาน > อัลบั้มเดี่ยว

Broken Toy (พ.ศ. 2550) สังกัดเกสมิวสิก
The Rhythm Traveler (พ.ศ. 2554) สังกัดโมโนมิวสิก
ผลงาน > ละครโทรทัศน์

พ.ศ. 2546 (/ช่อง) รับบทเป็น
ผลงาน > ละครชุด

พ.ศ. 2561 ตี๋ใหญ่ 2 ดับ เครื่อง ชน (กลมกล่อม โปรดักชั่น/ช่อง MONO29) รับบทเป็น ปารเมศร์
ผลงาน > ซิทคอม

พ.ศ. 254 (/ช่อง) รับบทเป็น
ผลงาน > ละครเวที

พ.ศ. 254 (/สถานที่จัดการแสดง) รับบทเป็น
เจเอเอ็มเอ

| --- | --- |

สาขาวิชา: การแพทย์
ภาษา: ภาษาอังกฤษ
บรรณาธิการ: คริสเทน บิบบินส์-โดมิงโก
รายละเอียดการตีพิมพ์
ชื่อเดิม: Transactions of the American Medical Association; Councilor's Bulletin; Bulletin of the American Medical Association; Journal of the American Medical Association
ประวัติการตีพิมพ์: 2426-ปัจจุบัน
ผู้พิมพ์: สมาคมการแพทย์อเมริกัน (สหรัฐอเมริกา)
ความถี่ในการตีพิมพ์: 48 ครั้ง/ปี
ปัจจัยกระทบ: 157.335 (2564)
ชื่อย่อมาตรฐาน ISO 4 (alt) · Bluebook (alt1 · alt2) NLM (alt) · MathSciNet (alt )
ISO 4: JAMA
การจัดทำดรรชนี
CODEN: JAMAAP
ISSN: 0098-7484 1538-3598 
LCCN: 82643544
OCLC: 1124917
จนถึง ค.ศ. 1960:
ISSN: 0002-9955  
การเชื่อมโยง
 โฮมเพจของวารสาร  การเข้าถึงออนไลน์  วารสารฉบับก่อน ๆ 
วารสารของสมาคมการแพทย์อเมริกัน, จามา หรือ JAMA (The Journal of the American Medical Association) เป็นวารสารการแพทย์ ตรวจสอบโดยผู้ชำนาญในระดับเดียวกัน พิมพ์ 48 ครั้งต่อปี ของสมาคมการแพทย์อเมริกัน (American Medical Association) มีเนื้อหาเกี่ยวกับทุก ๆ ด้านของชีวเวชหรือวิทยาศาสตร์ชีวเวช
พิมพ์เนื้อหาหลักเป็นงานวิจัยดั้งเดิมหรืองานปริทัศน์ (หรือการทบทวนวรรณกรรม) และเนื้อหารองอื่น ๆ เช่น รายงานสัปดาห์ของความเจ็บป่วยและการตาย (Morbidity and Mortality Weekly Report)
เป็นวารสารที่ตั้งขึ้นในปี พ.ศ. 2426 (ค.ศ. 1883)
หัวหน้าบรรณาธิการปัจจุบันตั้งแต่ 1 กรกฎาคม พ.ศ. 2554 คือ น.พ. Howard Bauchner ผู้เป็นรองประธานคณะกุมารเวชศาสตร์ของมหาวิทยาลัยบอสตัน
วารสารมีทั้งฉบับภาษาอังกฤษ ภาษาฝรั่งเศส และภาษาสเปน
ประวัติ

สมาคมการแพทย์อเมริกันเริ่มพิมพ์วารสารในปี 2426 โดยทดแทนวารสาร Transactions of the American Medical Association
ต่อมาปี 2503 วารสารจึงได้เปลี่ยนชื่อมาเป็นชื่อปัจจุบันคือ "JAMA: The Journal of the American Medical Association"
แต่มักจะเรียกโดยสามัญว่า JAMA
การศึกษาต่อเนื่องทางการแพทย์

Continuing Education Opportunities for Physicians (โอกาสในการศึกษาต่อเนื่องสำหรับแพทย์) เป็นหัวข้อที่พิมพ์ทุกครึ่งปีที่มีรายการการศึกษาต่อเนื่องทางการแพทย์ (continuing medical education ตัวย่อ CME) ในระดับพื้นที่หรือในระดับชาติ
โดยระหว่างปี 2480 ถึงปี 2498 รายการนี้ตีพิมพ์ทุก 3 เดือนหรือครึ่งปี
แต่ต่อมาระหว่างปี 2498-2524 รายการเปลี่ยนมาทำทุกปี เนื่องจากว่า จำนวนรายการ CME เพิ่มขึ้นจาก 1,000 รายการ (2498) มาเป็น 8,500 รายการ (2524)
เว็บไซต์ของสมาคม (JAMA Network) ระบุว่า มีรายการ CME ที่ทำในรูปแบบของ webinar (สัมมนาทางเว็บ) จากเนื้อหาของวารสารของสมาคม 12 ฉบับที่รวมทั้งวารสาร จามา ในชื่อ JN Learning CME & MOC ซึ่งให้เครดิตการเรียนของ CME และ MOC ด้วย
การเผยแพร่บทความโดยบารัก โอบามา

เมื่อวันที่ 11 กรกฎาคม พ.ศ. 2559 วารสารจามา ตีพิมพ์บทความโดยบารัก โอบามา ในชื่อ "การปฏิรูปการดูแลสุขภาพของสหรัฐ: ความคืบหน้าจนถึงปัจจุบันและขั้นตอนต่อไป (United States Health Care Reform: Progress to Date and Next Steps)" ซึ่งเป็นบทความวิชาการชิ้นแรกที่ตีพิมพ์โดยประธานาธิบดีสหรัฐซึ่งอยู่ในตำแหน่งในขณะนั้น บทความนี้ไม่ได้อยู่ภายใต้การพิชญพิจารณ์โดยการสุ่ม ซึ่งเป็นที่ถกเถียงในการเป็นนโยบายเฉพาะ ที่ประธานาธิบดีในอนาคตสามารถดำเนินการเพื่อปรับปรุงการดำเนินนโยบาย "การปฏิรูปการดูแลสุขภาพแห่งชาติ" ดังกล่าว
การเปลี่ยนนโยบาย

หลังจากที่มีการไล่ออกหัวหน้าบรรณาธิการในปี 2542 ที่ก่อให้เกิดการโต้แย้ง วารสารจึงได้ก่อตั้งกระบวนการเพื่อรักษาอิสรภาพของบรรณาธิการ
และตั้งคณะกรรมการควบคุมดูแลมีสมาชิก 7 คนเพื่อประเมินหัวหน้าบรรณาธิการ
โดยเป็นคณะที่ประชุมกันอย่างน้อยปีละครั้ง
ในปัจจุบัน วารสารกำหนดให้อ้างที่มาไปยังผู้เขียนไม่ใช่มาที่วารสาร
การเปลี่ยนนโยบาย > ภาพศิลปะประกอบ

ตั้งแต่ปี พ.ศ. 2507 ถึง 2556 วารสารจามา ใช้ภาพงานศิลปะบนหน้าปกและมีข้อความแสดงความคิดเห็นของบทความบนภาพงานศิลปะนั้น อ้างอิงจากอดีตบรรณาธิการจอร์จ ลุนด์เบิร์ก (George D. Lundberg) วิธีนี้ถูกออกแบบมาเพื่อเชื่อมโยงมนุษยศาสตร์กับการแพทย์ ในปี 2556 การออกแบบรูปแบบใหม่ได้ย้ายส่วนภาพศิลปะไปเป็นหน้าภายใน และแทนที่ภาพงานศิลปะบนหน้าปกด้วยรายการสารบัญ วัตถุประสงค์ของการออกแบบใหม่คือการสร้างมาตรฐานให้กับรูปลักษณ์ของวารสารทั้งหมดในเว็บไซต์ของสมาคม
การสร้างบทคัดย่อและดัชนี

ปัจจุบัน มีการสร้างบทคัดย่อและดัชนีสำหรับวารสารในเว็บต่าง ๆ ดังต่อไปนี้
Academic OneFile
Academic Search
BIOSIS Previews
Biological Abstracts
CAB Abstracts
Chemical Abstracts
CINAHL
Current Index to Statistics
Current Contents/Clinical Medicine
Current Contents/Life Sciences
Elsevier BIOBASE
Embase
Global Health
Index Medicus/MEDLINE/PubMed
PsychINFO
Science Citation Index
Scopus
Tropical Diseases Bulletin
ในปี 2562 วารสารมีปัจจัยกระทบ (impact factor) ที่ 45.540 เป็นอันดับ 3 ในบรรดาวารสาร 165 ฉบับภายใต้หมวดหมู่ "การแพทย์ทั่วไปและอายุรศาสตร์ (Medicine, General & Internal)" ต่อจากวารสารการแพทย์นิวอิงแลนด์ และเดอะแลนซิต
เชิงอรรถและอ้างอิง

↑  "New Editor in Chief Named at Journal of the American Medical Association". Chronicle of Higher Education. 10 มีนาคม 2011.
1 2  "JAMA: The Journal of the American Medical Association". Library of Congress Catalog. หอสมุดรัฐสภา. สืบค้นเมื่อ 27 ธันวาคม 2014.
1 2 3 4 5 6 7 8  "JAMA: The Journal of the American Medical Association". Ulrichsweb. ProQuest. สืบค้นเมื่อ 27 ธันวาคม 2014.
1 2  "JAMA". NLM Catalog. National Center for Biotechnology Information. สืบค้นเมื่อ 27 ธันวาคม 2014.
↑  
"Continuing Education Opportunities for Physicians". JAMA. American Medical Association. 257 (1): 97–121. 2 มกราคม 1987. doi:10.1001/jama.1987.03390010101048. สืบค้นเมื่อ 18 ธันวาคม 2010.
↑  Obama, Barack (11 กรกฎาคม 2016). "United States Health Care Reform - Progress to Date and Next Steps". JAMA. 316 (5): 525–532. doi:10.1001/jama.2016.9797. PMC 5069435. PMID 27400401.
↑  Kelly Dickerson (13 กรกฎาคม 2016). "#ObamaJAMA: Obama Just Became the First Sitting President to Publish an Academic Paper". Mic.com.
↑  
Holden, Constance (15 มกราคม 1999). "JAMA Editor Gets the Boot". Science Now. Science.
↑  
Kassirer, Jerome P. (27 พฤษภาคม 1999). "Editorial Independence". The New England Journal of Medicine. 340 (21): 1671–2. doi:10.1056/NEJM199905273402109.
↑  "JAMA & Archives Conditions of Use". คลังข้อมูลเก่าเก็บจากแหล่งเดิมเมื่อ 12 ธันวาคม 2007.
↑  
Signatories of the Editorial Governance Plan (16 มิถุนายน 1999). "Editorial Governance for JAMA". JAMA. 281 (26): 2240–2. doi:10.1001/jama.281.23.2240.
1 2  Levine, Jefferey M. (6 พฤศจิกายน 2013). "JAMA removes cover art, and why that matters". KevinMD.com.
↑  Showalter E (1999). "Commentary: An inconclusive study". BMJ. 319 (7225): 1603–1605. doi:10.1136/bmj.319.7225.1603. PMC 28304. PMID 10600956.
↑  Henry R, Bauchner H (2013). "JAMA gets a new look!". JAMA. 310 (1): 39. doi:10.1001/jama.2013.7053.
1 2 3 4  "Master Journal List". Intellectual Property & Science. Thomson Reuters. คลังข้อมูลเก่าเก็บจากแหล่งเดิมเมื่อ 26 กันยายน 2017. สืบค้นเมื่อ 27 ธันวาคม 2014.
↑  "Serials cited". CAB Abstracts. CABI. สืบค้นเมื่อ 27 ธันวาคม 2014.
↑  "CAS Source Index". Chemical Abstracts Service. American Chemical Society. คลังข้อมูลเก่าเก็บจากแหล่งเดิมเมื่อ 10 มีนาคม 2010. สืบค้นเมื่อ 27 ธันวาคม 2014.
↑  "CINAHL Complete Database Coverage List". CINAHL. EBSCO Information Services. สืบค้นเมื่อ 27 ธันวาคม 2014.
↑  "Serials cited". Global Health. CABI. สืบค้นเมื่อ 27 ธันวาคม 2014.
↑  "PsychINFO Journal Coverage". American Psychological Association. สืบค้นเมื่อ 27 ธันวาคม 2014.
↑  "Serials cited". Tropical Diseases Bulletin. CABI. สืบค้นเมื่อ 27 ธันวาคม 2014.
↑  "Journals Ranked by Impact: Medicine, General & Internal". 2019 Journal Citation Reports. Web of Science. Clarivate Analytics. 2020.
ดูเพิ่ม

วารสารการแพทย์นิวอิงแลนด์ เป็นวารสารการแพทย์ทั่วไปที่มีปัจจัยกระทบอันดับ 1
เดอะแลนซิต เป็นวารสารการแพทย์ทั่วไปที่มีปัจจัยกระทบอันดับ 2
The BMJ เป็นวารสารการแพทย์ทั่วไปที่มีปัจจัยกระทบอันดับ 5
แหล่งข้อมูลอื่น

เว็บไซต์อย่างเป็นทางการ
American Medical Association Archives เก็บถาวร 2012-05-12 ที่ เวย์แบ็กแมชชีน
Free copies of volumes 1–80 (1883–1923), from the Internet Archive and HathiTrust
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  นอร์เวย์  สหรัฐ
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก, อำเภอคูเมือง และกิ่งอำเภอนาโพธิ์
| ผลการเลือกตั้งสมาชิกสภาผู้แทนราษฎร เขต 1 จังหวัดบุรีรัมย์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดบุรีรัมย์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดบุรีรัมย์> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดบุรีรัมย์> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดบุรีรัมย์> % | ผลการเลือกตั้งสมาชิกสภาผู้แทนราษฎร เขต 1 จังหวัดบุรีรัมย์> ± |
| --- | --- | --- | --- | --- | --- |
|  | ชาติไทย  | อนุวรรตน์ วัฒนพงศ์ศิริ (7)* | 57,631 |  |  |
|  | ชาติไทย  | สวัสดิ์ คชเสนี (9)✔ | 51,950 |  |  |
|  | ไม่สังกัดพรรค | ชัย ชิดชอบ (2)* | 50,612 | ' | ' |
|  | ประชาธิปัตย์   | บังอร นพสุวรรณวงศ์ (5) | 45,377 |  |  |
|  | ชาติไทย  | จุล วงศ์สวาสดิ์ (8) | 43,887 |  |  |
|  | ประชาธิปัตย์   | ยรรยง ตันนิรัตน์ (4) | 14,598 |  |  |
|  | ประชาธิปัตย์   | สุพจน์ พงษ์สวัสดิ์ (6) | 13,817 |  |  |
|  | สังคมประชาธิปไตย (พ.ศ. 2525)   | ประเสริฐ เลิศยะโส (1)✔ | 11,675 |  |  |
|  | ประชาเสรี   | วัฒนา คู่กระสังข์ (14) | 9,976 |  |  |
|  | กิจสังคม  | สำราญ ยอดรัก (15) | 8,138 |  |  |
|  | ประชาเสรี   | อ่อน ไหวดี (3) | 2,713 |  |  |
|  | ชาติประชาธิปไตย (พ.ศ. 2525)   | เหรียญ หาญบาง (12) | 1,430 |  |  |
|  | ชาติประชาธิปไตย (พ.ศ. 2525)   | สวัสดิ์ ศรีภา (11) | 1,415 |  |  |
|  | ไม่สังกัดพรรค | เมือง พลรัมย์ (13) | 1,215 |  |  |
|  | ไม่สังกัดพรรค | ทองแดง ผะดาศรี (10) | 1,060 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  รักษาที่นั่ง
: ชาติไทย  ได้ที่นั่งจาก เสรีธรรม (พ.ศ. 2522)  
: ไม่สังกัดพรรค   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง, อำเภอหนองกี่, อำเภอละหานทราย, กิ่งอำเภอปะคำ และกิ่งอำเภอหนองหงส์
| ผลการเลือกตั้งสมาชิกสภาผู้แทนราษฎร เขต 2 จังหวัดบุรีรัมย์> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดบุรีรัมย์> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดบุรีรัมย์> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดบุรีรัมย์> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดบุรีรัมย์> % | ผลการเลือกตั้งสมาชิกสภาผู้แทนราษฎร เขต 2 จังหวัดบุรีรัมย์> ± |
| --- | --- | --- | --- | --- | --- |
|  | ชาติไทย  | ต่อสู้ ลัทธิกุล (14) | 68,784 |  |  |
|  | ชาติไทย  | บุญเยี่ยม โสภณ (4)* | 56,604 |  |  |
|  | ประชาธิปัตย์   | โสภณ เพชรสว่าง (2) | 51,125 |  |  |
|  | ประชาธิปัตย์   | ไพโรจน์ ติยะวานิช (3)✔ | 42,974 |  |  |
|  | ประชาธิปัตย์   | เด็ดดวง สุคนธรัตน์ (1) | 37,858 |  |  |
|  | ชาติประชาธิปไตย (พ.ศ. 2525)   | สุคนธ์ แก้วกล้า (10) | 17,449 |  |  |
|  | ชาติไทย  | วุฒินันท์ หลอดทอง (5)* | 16,899 |  |  |
|  | ชาติประชาธิปไตย (พ.ศ. 2525)   | วิศวนาถ ชำนาญเนาว์ (9) | 12,571 |  |  |
|  | สยามประชาธิปไตย   | ประกิจ พลเดช (13) | 7,238 |  |  |
|  | สังคมประชาธิปไตย (พ.ศ. 2525)   | วิรัช จันทร์ศรี (8) | 3,160 |  |  |
|  | ประชาเสรี   | นิรันตร์ ชาติประสพ (15) | 3,087 |  |  |
|  | ก้าวหน้า (พ.ศ. 2526)   | ยรรยง สนั่นรัมย์ (12) | 3,060 |  |  |
|  | ประชาเสรี   | ชัยวัฒน์ เข็มทอง (7) | 2,014 |  |  |
|  | ชาติประชาธิปไตย (พ.ศ. 2525)   | กรรณิการ์ ประภานิล (11) | 1,882 |  |  |
|  | ไม่สังกัดพรรค | บุญชู เภสัชชา (6) | 1,225 |  |  |
|  | ประชาเสรี   | เสริม วรสิงห์ (16)† | – |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  ชนะที่นั่ง (เขตเลือกตั้งใหม่)
: ชาติไทย  ได้ที่นั่งจาก ชาติประชาชน (พ.ศ. 2522)  
: ประชาธิปัตย์   ได้ที่นั่งจาก สยามประชาธิปไตย
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบด้วยอำเภอกระสัง, อำเภอบ้านกรวด และอำเภอประโคนชัย
| ผลการเลือกตั้งสมาชิกสภาผู้แทนราษฎร เขต 3 จังหวัดบุรีรัมย์> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดบุรีรัมย์> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดบุรีรัมย์> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดบุรีรัมย์> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดบุรีรัมย์> % | ผลการเลือกตั้งสมาชิกสภาผู้แทนราษฎร เขต 3 จังหวัดบุรีรัมย์> ± |
| --- | --- | --- | --- | --- | --- |
|  | ไม่สังกัดพรรค | พิชิต ธีระรัชตานนท์ (4)* | 26,422 | ' | ' |
|  | ไม่สังกัดพรรค | การุณ ใสงาม (6) | 25,632 | ' | ' |
|  | ประชาธิปัตย์   | ทองเจือ กัลพุมานุกูลกิจ (1)✔ | 21,169 |  |  |
|  | ไม่สังกัดพรรค | ไพศาล เจริญอิทธิกุล (3) | 17,044 |  |  |
|  | ชาติไทย  | บรรยาย สุขเกษม (7) | 14,431 |  |  |
|  | สังคมประชาธิปไตย (พ.ศ. 2525)   | ศิลป์ ราศรี (2) | 11,948 |  |  |
|  | ก้าวหน้า (พ.ศ. 2526)   | มณเฑียร คดีเวียง (5) | 1,018 |  |  |
|  | ประชาธิปัตย์   | ประกอบ ศรีสุริยชัย (8)† | – |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ไม่สังกัดพรรค   ได้ที่นั่งจาก กิจสังคม 
: ไม่สังกัดพรรค   ได้ที่นั่งจาก ชาติไทย
ดูเพิ่ม

จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
ฐานบินอุดรธานี

สำหรับการใช้งานด้านพลเรือน ดูที่ ท่าอากาศยานนานาชาติอุดรธานี
ฐานบินอุดรธานี (อังกฤษ: Udon Thani Air Force Base หรือ Udorn Royal Thai Air Force Base: Udorn RTAFB) เป็นฐานบินปฏิบัติการหน้าและที่ตั้งทางทหารของกองบิน 23 กองทัพอากาศไทย ตั้งอยู่ที่ตำบลหมากแข้ง อำเภอเมืองอุดรธานี จังหวัดอุดรธานี อยู่ห่างจากชายแดนประเทศลาวประมาณ 60 กิโลเมตร ปัจจุบันบางส่วนถูกใช้งานเป็นพื้นที่สนามบินพลเรือน
ฐานบินอุดรธานีเป็นที่ตั้งของฝูงบิน 231 ฮันเตอร์ Hunter ซึ่งประจำการเครื่องบินโจมตีแบบที่ 7 ดาโซ/ดอร์เนียร์แอลฟาเจ็ต-เอ
ประวัติ

ฐานบินอุดรธานี เริ่มต้นมาจากสนามบินยานอุดรธานี ซึ่งแต่เดิมในปี พ.ศ. 2466 ตั้งอยู่ในตัวเมืองอุดรธานี ต่อมาได้ย้ายมาตั้งในพื้นที่ปัจจุบันเมื่อปี พ.ศ. 2475 ประกอบไปด้วยทางวิ่งลูกรังขนาดความยาว 500 เมตร (1,640 ฟุต)
ในปี พ.ศ. 2483 กองทัพอากาศไทยได้เริ่มใช้งานสนามบินอุดรธานีในทางทหารในฐานะฐานบินปฏิบัติการในกรณีพิพาทอินโดจีน โดยประจำการเครื่องบินในฝูงบินโจมตีที่ 41 กองบินผสมที่ 40 จำนวน 1 ฝูงบิน ประกอบด้วยอากาศยานแบบฮอว์ก 75, คอร์แซร์ วี-93 และนาโกย่า มีภารกิจหลักในการรักษาอธิปไตยตามลำน้ำโขงในพื้นที่อำเภอโพนพิสัย, อำเภอศรีเชียงใหม่ และปฏิบัติการโจมตีทิ้งระเบิดที่เมืองท่าแขกและเมืองสุวรรณเขตของประเทศลาวภายใต้ปกครองฝรั่งเศสเวลานั้น จนเกิดวีรกรรมอันกลาหาญจากกรณีที่ ร้อยตรี ศานิต นวลมณีได้เสียชีวิตขณะทำการรบทางอากาศ จึงทำให้หน่วยบินที่ประจำการอยู่ได้สมญาว่า ฝูงบินศานิต นวลมณี
ต่อมาในปี พ.ศ. 2500 ได้ปรับปรุงทางวิ่งใหม่เป็นคอนกรีตความยาว 3,048 เมตร (10,000 ฟุต) กว้าง 38 เมตร (125 ฟุต) ตามความร่วมมือระหว่างไทยและสหรัฐ และเรียกชื่อสนามบินใหม่ว่าฐานบินอุดร
ประวัติ > สงครามเย็น

สงครามกลางเมืองในลาวและความกลัวว่าสงครามจะลุกลามเข้ามาสู่ไทย ทำให้รัฐบาลไทยยอมให้สหรัฐ ใช้ฐานบินของไทย 5 แห่งอย่างลับ ๆ เริ่มตั้งแต่ปี พ.ศ. 2504 เพื่อป้องกันภัยทางอากาศของไทยและทำการบินลาดตระเวนทั่วประเทศลาว โดยฐานบินอุดรธานีก็เป็นหนึ่งในฐานเหล่านั้น ตามสนธิสัญญาป้องกันเอเชียตะวันออกเฉียงใต้ และจัดกำลังของกองทัพอากาศไทยจากกองบิน 2 มาประจำการที่ฐานบินอุดรธานีในชื่อกองบินผสมที่ 2 และให้ฝูงบินผสมอิสระที่ 23 มาประจำการที่อุดรธานี
ภายใต้ "ข้อตกลงสุภาพบุรุษ" ของไทยกับสหรัฐ ฐานทัพอากาศไทยที่กองทัพอากาศสหรัฐใช้งานจะได้รับคำสั่งจากเจ้าหน้าที่ไทย ตำรวจอากาศของไทยจะคอยควบคุมการเข้าถึงฐานต่าง ๆ พร้อมด้วยตำรวจรักษาความปลอดภัยของกองทัพสหรัฐ ซึ่งช่วยเหลือพวกเขาในการป้องกันฐานโดยใช้สุนัขเฝ้ายาม หอสังเกตการณ์ และบังเกอร์ปืนกล
กองกำลังทหารอากาศสหรัฐที่อุดรอยู่ภายใต้การบังคับบัญชาของทัพอากาศแปซิฟิก (PACAF) ทัพอากาศที่ 13 ฐานบินอุดรธานีเป็นที่ตั้งของสถานี TACAN ช่อง 31 และอ้างอิงโดยตัวระบุดังกล่าวในการสื่อสารด้วยเสียงระหว่างปฏิบัติภารกิจทางอากาศ
ในปี พ.ศ. 2505 กองทัพอากาศไทยได้แปรสภาพฝูงบินผสมอิสระที่ 23 เป็นกองบินผสมที่ 2 (เพื่อพลาง) ทำให้กองบินผสมอิสระที่ 23 มีสภาพเป็นฐานบิน
รหัสที่ทำการไปรษณีย์กองทัพบกสหรัฐ (Army Post Office: APO) สำหรับฐานบินอุดรธานี คือ "APO San Francisco 96237"
ประวัติ > แอร์อเมริกา

ฐานบินอุดรธานีเป็นสำนักงานใหญ่ในเอเชียของแอร์อเมริกา (Air America) (17°23′11″N 102°47′17″E﻿ / ﻿17.3863°N 102.788°E﻿ / 17.3863; 102.788) ซึ่งเป็นสายการบินขนส่งผู้โดยสารและขนส่งสินค้าของสหรัฐ ซึ่งสำนักข่าวกรองกลาง (CIA) เป็นเจ้าของและดำเนินการอย่างลับ ๆ เพื่อจัดหาทรัพยากรที่จำเป็นสำหรับสงครามในลาวและที่อื่น ๆ สายการบินรุ่นก่อนคือการขนส่งทางอากาศพลเรือน (Civil Air Transport: CAT) เริ่มปฏิบัติการจากอุดรธานีเมื่อวันที่ 11 กันยายน พ.ศ. 2498 พร้อมกับการมาถึงของเครื่องบิน ซี-46 จำนวน 3 ลำเพื่อส่งอาหารและความช่วยเหลือฉุกเฉินไปยังอินโดจีน ภายในสิ้นเดือนกันยายน การขนส่งทางอากาศพลเรือนได้บินปฏิบัติภารกิจมากกว่า 200 ภารกิจ ไปยังจุดรับของ 25 แห่ง พร้อมจัดส่งอาหารฉุกเฉิน 1,000 ตัน การดำเนินการบรรเทาทุกข์ทางอากาศครั้งนี้ดำเนินการได้อย่างราบรื่นและมีประสิทธิภาพ ถือเป็นจุดเริ่มต้นของการขนส่งทางอากาศพลเรือน และต่อมาคือการสนับสนุนโครงการช่วยเหลือของสหรัฐในประเทศลาวของแอร์อเมริกา
บทบาทของแอร์อเมริกาในการสนับสนุนสถานการณ์ที่ปกปิดและเปิดเผยที่เกี่ยวข้องกับการสู้รบในเอเชียตะวันออกเฉียงใต้และที่อื่น ๆ ทั่วโลก มอบบัฟเฟอร์และแนวทางแก้ไขปัญหาที่สหรัฐเผชิญในสถานที่ต่าง ๆ ปฏิบัติการมุ่งเน้นไปที่ลาวโดยเป็นส่วนหนึ่งของ "สงครามลับ" ที่สหรัฐดำเนินการต่อต้านกองกำลังปะเทดลาวที่ปฏิบัติการในประเทศ ฐานบินอุดรธานียังเป็นที่ตั้งของ "หน่วยบัญชาผสม 333" ซึ่งเป็นองค์กรของไทยที่ดูแลกองกำลังของตนในประเทศลาว
แอร์อเมริกา ยังคงให้บริการจากฐานบินอุดรธานีไปยังประเทศลาวจนถึงวันที่ 3 มิถุนายน พ.ศ. 2517